ട്രാഫിക് ഐലന്ഡ് നിര്മ്മിക്കാന് മണ്ചാക്ക് പരീക്ഷണം പുനലൂര്: കെ.എസ്.ആര്.ടി.സി ബസ് ഡിപ്പോയ്ക്ക് സമീപത്തെ റോഡില് വാഹനാപകടങ്ങള് ഒഴിവാക്കാന് പരീക്ഷണാര്ത്ഥം മണ് ചാക്ക് അടുക്കി ട്രാഫിക് ഐലന്ഡ് സ്ഥാപിച്ചു. കൊല്ലംതിരുമംഗലം ദേശീയ പാത കടന്ന് പോകുന്ന ഡിപ്പോയ്ക്ക് സമീപത്തെ പുനലൂര് മടത്തറ മലയോര ഹൈവേ സംഘമിക്കുന്ന റോഡിലാണ് മണ് ചാക്കുകള് നിരത്തി അപകടം കൂടാതെ വാഹനങ്ങള്ക്ക് കടന്ന് പോകാനുള്ള സൗകര്യം ഒരുക്കിയത്. ഇത് വിജയിച്ചാല് ഇവിടെ സ്ഥിരമായി ട്രാഫിക് ഐലന്ഡ് സ്ഥാപിക്കാനാണ് അധികൃതര് പദ്ധതിയിട്ടിരിക്കുന്നത്. ദിശ അറിയാതെ വാഹനങ്ങള് തെന്മല, പത്തനാപുരം ഭാഗങ്ങളില് നിന്ന് അഞ്ചല്, കൊല്ലം പ്രദേശങ്ങളിലേക്കും തിരിച്ചും പോകേണ്ട വാഹനങ്ങള് ബസ് ഡിപ്പോയ്ക്ക് സമീപത്ത് എത്തുമ്ബോള് ദിശ അറിയാത്തത് കാരണം എത് വഴി കടന്ന് പോകണമെന്നറിയാതെ വലയുകയാണ്. അത് കണക്കിലെടുത്താണ് റോഡില് മണ് ചാക്കുകള് നിരത്തി റോഡുകള് വേര് തിരിച്ചത്. ദിശ അറിയാതെ ഇത് വഴി കടന്ന് വരുന്ന വാഹനങ്ങള് പലപ്പോഴും അപകടങ്ങളില്പ്പെട്ടിരുന്നു. അശാസ്ത്രീയമായ മലയോര ഹൈവേയുടെ നിര്മ്മാണങ്ങളെ തുടര്ന്നാണ് ഇവിടെ അപകടങ്ങളും മറ്റും ഉണ്ടാകുന്നത്. ഇത് കണക്കിലെടുത്ത് ദിശ അറിയാത്ത റോഡിന് മദ്ധ്യേ സ്ഥിരമായി ട്രാഫിക് ഐലന്ഡ് സ്ഥാപിക്കണമെന്ന ആവശ്യം ശക്തമായത്. പരീക്ഷണം വിജയിച്ചാല് സ്ഥിരം സംവിധാനം രണ്ട് മാസം മുമ്ബ് പി.എസ്.സുപാല് എം.എല്.എയുടെ നേതൃത്വത്തില് പൊതുമരാമത്ത് ,ദേശിയ പാത വിഭാഗം ഉദ്യോഗസ്ഥരുടെ സംയുക്ത യോഗം പുനലൂരില് ചേര്ന്നിരുന്നു. തുടര്ന്ന് നടന്ന ചര്ച്ചയിലെടുത്ത തീരുമാനത്തെ തുടര്ന്നാണ് ദേശീയ പാത കടന്ന് പോകുന്ന ബസ് ഡിപ്പോയ്ക്ക് മുകള് ഭാഗത്തെ റോഡില് പരീക്ഷണാര്ത്ഥം മണ് ചാക്കുകള് അടുക്കി റോഡുകളുടെ ദിശ വേര്തിരിച്ചത്. ഇത് വിജയിച്ചാല് ഇവിടെ സ്ഥിരം സംവിധാനം ഒരുക്കുമെന്നും അന്ന് നടന്ന ചര്ച്ചയില് തിരുമാനിച്ചിരുന്നു. നിലവില് ട്രാഫിക് ഐലന്ഡ് സ്ഥാപിക്കേണ്ട സ്ഥലത്ത് കെ.എസ്.ഇ.ബിയുടെ ട്രാന്സ്ഫോമറും ഇലക്ട്രിക് പോസ്റ്റുകളാണുള്ളത്. ഇത് മാറ്റി സ്ഥാപിക്കാനുളള സ്ഥലം നഗരസഭ നല്കാം എന്ന് അന്ന് നടന്ന ചര്ച്ചയില് ജനപ്രതിനിധികള് ഉറപ്പ് നല്കിയിരുന്നു. അതുകൊണ്ടാണ് മണ് ചാക്കുകള് നിരത്തി റോഡിന്റെ ദിശകള് വേര്തിരിച്ച് വാഹനാപകടങ്ങള് ഒഴിവാക്കാനുള്ള ശ്രമം ആരംഭിച്ചത്.